ᱜᱩᱡᱽᱨᱟᱴ ᱦᱚᱱᱚᱛ

ᱜᱩᱡᱽᱨᱟᱴ (ᱯᱟᱧᱡᱟᱵᱤ, ᱩᱨᱫᱩ: ضلع گجرات) ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱧᱡᱟᱵᱽ ᱯᱨᱚᱫᱮᱥ ᱨᱮᱱᱟᱜ ᱜᱩᱡᱽᱨᱟᱴ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱜᱩᱡᱽᱨᱟᱴ ᱦᱚᱱᱚᱛ ᱫᱚ ᱑᱘᱔᱖ ᱥᱟᱞ ᱨᱮ ᱵᱨᱤᱴᱤᱥ ᱥᱚᱨᱠᱟᱨ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱾ ᱯᱟᱠᱤᱥᱛᱟᱱ ᱨᱮᱱᱟᱜ ᱒᱐᱒᱓ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱩᱡᱽᱨᱟᱴ ᱦᱚᱱᱚᱛ ᱨᱮ ᱓,᱒᱑᱙,᱓᱗᱕ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱚᱛᱱᱚᱜ
ᱱᱚᱣᱟ ᱫᱚ ᱠᱚᱧᱮ-ᱥᱟᱢᱟᱝ ᱨᱮ ᱵᱷᱤᱢᱵᱮᱨ ᱦᱚᱱᱚᱛ ᱛᱮ, ᱠᱚᱧᱮ ᱨᱮ ᱢᱤᱨᱯᱩᱨ ᱦᱚᱱᱚᱛ ᱛᱮ, ᱠᱚᱧᱮ-ᱯᱟᱪᱮ ᱨᱮ ᱡᱷᱮᱞᱟᱢ ᱜᱟᱰᱟ ᱛᱮ ᱜᱷᱮᱨᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱚᱣᱟ ᱫᱚ ᱡᱷᱮᱞᱟᱢ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱟᱠᱟᱱᱟ, ᱥᱟᱢᱟᱝ ᱟᱨ ᱮᱛᱚᱢ-ᱥᱟᱢᱟᱝ ᱨᱮ ᱪᱤᱱᱟᱵᱽ ᱜᱟᱰᱟ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱱᱚᱣᱟ ᱫᱚ ᱜᱩᱡᱽᱨᱟᱱᱣᱟᱞᱟ ᱦᱚᱱᱚᱛ ᱟᱨ ᱥᱤᱭᱟᱞᱠᱳᱴ ᱠᱷᱚᱱ ᱵᱷᱮᱜᱟᱨ ᱟᱠᱟᱱᱟ, ᱟᱨ ᱯᱟᱪᱮ ᱨᱮ ᱢᱟᱱᱰᱤ ᱵᱟᱦᱟᱣᱩᱫᱤᱱ ᱦᱚᱱᱚᱛ ᱾ ᱜᱩᱡᱽᱨᱟᱴ ᱦᱚᱱᱚᱛ ᱫᱚ ᱓,᱑᱙᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾

ᱱᱚᱣᱟ ᱫᱚ ᱪᱤᱱᱟᱵᱽ ᱟᱨ ᱡᱷᱮᱞᱟᱢ ᱜᱟᱰᱟ ᱠᱚ ᱛᱟᱞᱟ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱜᱩᱡᱽᱨᱟᱴ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱥᱤᱠᱷ ᱟᱨ ᱵᱨᱤᱴᱤᱥ ᱡᱩᱜᱽ
᱑᱗᱖᱗ ᱥᱮᱨᱢᱟ ᱨᱮ ᱚᱦᱢᱚᱫᱽ ᱥᱟᱦ ᱫᱩᱨᱨᱟᱱᱤ ᱟᱜ ᱢᱩᱪᱟᱹᱫ ᱦᱩᱞᱥᱟᱹᱭ ᱛᱟᱭᱚᱢ ᱥᱤᱠᱷ ᱠᱚᱫᱚ ᱯᱟᱧᱡᱟᱵᱽ ᱨᱮᱱᱟᱜ ᱟᱭᱢᱟ ᱴᱚᱴᱷᱟ ᱠᱚ ᱫᱚᱠᱷᱚᱞ ᱠᱮᱫᱟ ᱾ ᱜᱩᱡᱽᱡᱚᱨ ᱥᱤᱝ ᱵᱷᱚᱝᱜᱤ ᱟᱜ ᱟᱹᱭᱩᱨ ᱛᱮ ᱥᱤᱠᱷ ᱠᱚᱫᱚ ᱢᱩᱠᱚᱨᱚᱵᱽ ᱠᱷᱟᱱ ᱟᱜ ᱟᱹᱭᱩᱨ ᱛᱮ ᱯᱟᱧᱡᱟᱵᱤ ᱜᱚᱠᱷᱚᱨᱚ ᱠᱚ ᱦᱟᱨᱟᱣ ᱛᱟᱭᱚᱢ ᱜᱩᱡᱽᱨᱟᱴ ᱠᱚ ᱦᱟᱛᱟᱣ ᱠᱮᱫᱟ ᱾

᱑᱗᱙᱘ ᱥᱟᱞ ᱨᱮ ᱵᱷᱚᱝᱜᱤ ᱞᱤᱰᱟᱹᱨ ᱥᱟᱦᱤᱵᱽ ᱥᱤᱝ ᱫᱚ ᱨᱚᱬᱡᱤᱛ ᱥᱤᱝ ᱟᱜ ᱥᱩᱠᱚᱨᱪᱚᱠᱤᱭᱟ ᱢᱤᱥᱚᱞ ᱨᱮ ᱥᱟᱹᱠᱷᱭᱟᱹᱛ ᱮᱢ ᱞᱮᱫ ᱛᱟᱦᱮᱸᱫ ᱾ ᱑᱘᱑᱐ ᱥᱮᱨᱢᱟ ᱫᱷᱟᱹᱨᱤᱡ, ᱨᱚᱬᱡᱤᱛ ᱥᱤᱝ ᱨᱤᱱ ᱯᱷᱟᱹᱫᱽ ᱠᱚᱫᱚ ᱵᱷᱚᱝᱜᱤ ᱯᱷᱟᱹᱫᱽ ᱠᱷᱚᱱ ᱥᱚᱦᱚᱨ ᱠᱚ ᱦᱟᱛᱟᱣ ᱠᱮᱫᱟ, ᱚᱱᱟ ᱛᱮ ᱥᱚᱦᱚᱨ ᱨᱮ ᱥᱤᱠᱷ ᱥᱟᱢᱨᱟᱡᱽ ᱟᱜ ᱥᱟᱥᱚᱱ ᱠᱚ ᱯᱟᱥᱱᱟᱣ ᱮᱱᱟ ᱾

᱑᱘᱓᱙ ᱥᱮᱨᱢᱟ ᱨᱮ ᱨᱚᱬᱡᱤᱛ ᱥᱤᱝ ᱜᱩᱨ ᱮᱱ ᱛᱟᱭᱚᱢ ᱥᱤᱠᱷ ᱥᱟᱢᱨᱟᱡᱽᱭᱚ ᱟᱜ ᱧᱩᱨ ᱦᱩᱭ ᱮᱱᱟ ᱾ ᱵᱨᱤᱴᱤᱥ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱱᱤ ᱑᱘᱔᱕ ᱟᱨ ᱑᱘᱔᱖ ᱨᱮ ᱯᱩᱭᱞᱩ ᱟᱝᱜᱽᱞᱚ-ᱥᱤᱠᱷ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱥᱤᱠᱷ ᱠᱚᱭ ᱦᱟᱨᱟᱣ ᱞᱮᱫ ᱠᱚᱣᱟᱜ ᱛᱟᱦᱮᱸᱫ, ᱡᱟᱦᱟᱸ ᱛᱮ ᱩᱱᱠᱩᱣᱟᱜ ᱫᱟᱲᱮ ᱟᱹᱰᱤ ᱜᱮ ᱠᱚᱢ ᱞᱮᱱᱟ ᱾ ᱵᱟᱨ ᱥᱮᱨᱢᱟ ᱛᱟᱭᱚᱢ, ᱵᱨᱤᱴᱤᱥ ᱤ.ᱟᱭᱤ.ᱥᱤ. ᱦᱚᱛᱮᱛᱮ ᱜᱩᱡᱽᱨᱟᱴ ᱞᱟᱹᱲᱦᱟᱹᱭ ᱨᱮ ᱥᱤᱠᱷ ᱠᱚᱣᱟᱜ ᱛᱤᱱᱟᱹᱜ ᱫᱷᱟᱣ ᱫᱩᱲᱩᱵ ᱛᱟᱭᱚᱢ ᱥᱚᱢᱨᱟᱡᱽ ᱫᱚ ᱵᱚᱫᱚᱞ ᱮᱱᱟ, ᱚᱱᱟᱛᱮ ᱫᱚᱥᱟᱨ ᱟᱝᱞᱚ-ᱥᱤᱠᱷ ᱞᱟᱹᱲᱦᱟᱹᱭ ᱢᱩᱪᱟᱹᱫ ᱮᱱᱟ ᱾ ᱥᱤᱠᱷ ᱥᱟᱢᱨᱟᱡᱽ ᱫᱚ ᱵᱨᱤᱴᱤᱥ ᱤ.ᱟᱭᱤ.ᱥᱤ ᱨᱮᱱᱟᱜ ᱥᱟᱥᱚᱱ ᱨᱮ ᱯᱩᱨᱟᱹ ᱥᱮᱞᱮᱫ ᱞᱮᱫ ᱛᱟᱦᱮᱸᱫ ᱾

ᱰᱮᱢᱚᱜᱨᱟᱯᱷᱤ

᱒᱐᱑᱗ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱜᱩᱡᱽᱨᱟᱴ ᱦᱚᱱᱚᱛ ᱨᱮ ᱔᱓᱖,᱙᱕᱒ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱫᱚ ᱒,᱗᱕᱖,᱒᱘᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱡᱽᱨᱟᱴ ᱨᱮ ᱡᱟᱱᱟᱝ  ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱑᱐᱖᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱘.᱖᱘% ᱛᱟᱦᱮᱸ ᱠᱟᱱᱟ - ᱠᱚᱲᱟ ᱟᱜ ᱫᱚ ᱘᱓.᱓᱒% ᱟᱨ ᱛᱤᱨᱞᱟᱹ ᱭᱟᱜ ᱫᱚ ᱗᱔.᱔᱗% ᱾ ᱘᱒᱗,᱕᱐᱐ (᱓᱐.᱐᱒%) ᱫᱚ ᱥᱚᱦᱚᱨᱤ ᱡᱟᱭᱜᱟ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱖᱕᱖,᱙᱘᱗ (᱒᱓.᱘᱔%) ᱫᱚ ᱑᱐ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱒᱓ ᱥᱮᱨᱢᱟ ᱨᱮ ᱱᱚᱣᱟ ᱦᱚᱱᱚᱛ ᱨᱮ ᱔᱘᱙,᱕᱘᱙ ᱜᱚᱴᱟᱝ ᱚᱲᱟᱜ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱫᱚ ᱓,᱒᱑᱙,᱓᱗᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱫᱷᱚᱨᱚᱢ

᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱤᱥᱞᱟᱢ ᱫᱷᱚᱨᱚᱢ ᱫᱚ ᱙᱘.᱙᱒% ᱦᱚᱲ ᱮᱞ ᱥᱟᱶᱛᱮ ᱢᱩᱬ ᱫᱷᱚᱨᱚᱢ ᱠᱟᱱᱟ, ᱤᱠᱷᱟᱹᱱ ᱐.᱙᱕% ᱤᱥᱟᱹᱭ ᱫᱷᱚᱨᱚᱢ ᱫᱚ ᱟᱹᱰᱤ ᱠᱚᱢ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱢᱩᱬ ᱞᱮᱠᱟᱛᱮ ᱥᱚᱦᱚᱨ ᱨᱮ ᱠᱚ ᱛᱟᱦᱮᱸᱱᱟ ᱾

ᱯᱟᱹᱨᱥᱤ ᱠᱚ

᱒᱐᱐᱓ ᱥᱟᱞ ᱨᱮᱱᱟᱜ ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱙᱓.᱔᱗% ᱦᱚᱲ ᱫᱚ ᱯᱟᱧᱡᱟᱵᱤ, ᱓.᱔᱘% ᱫᱚ ᱩᱨᱫᱩ ᱟᱨ ᱒.᱑᱖% ᱫᱚ ᱯᱟᱥᱛᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱥᱮᱪᱮᱫ
ᱦᱚᱱᱚᱛ ᱜᱩᱡᱽᱨᱟᱴ ᱨᱮ ᱯᱨᱟᱭᱢᱟᱨᱤ ᱟᱨ ᱥᱮᱠᱮᱱᱰᱟᱨᱤ ᱞᱮᱵᱚᱞ ᱨᱮ ᱜᱩᱴ ᱑,᱔᱗᱕ ᱜᱚᱴᱟᱝ ᱥᱚᱨᱠᱟᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱵᱽᱞᱤᱠ ᱤᱥᱠᱩᱞ ᱨᱮ ᱖᱐% (᱘᱘᱙ ᱤᱥᱠᱩᱞ) ᱫᱚ ᱠᱩᱲᱤ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱠᱟᱱᱟ ᱾ ᱱᱟᱣᱟ ᱧᱟᱢᱚᱜ ᱟᱠᱟᱱ ᱚᱱᱚᱞ ᱞᱮᱠᱟᱛᱮ, ᱓᱒᱓,᱐᱕᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱟᱥᱲᱟ ᱨᱮ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱟᱨ ᱑᱐,᱕᱘᱑ ᱜᱚᱴᱟᱝ ᱢᱟᱪᱮᱛ ᱫᱚ ᱟᱥᱲᱟ ᱨᱮ ᱠᱟᱹᱢᱤ ᱢᱮᱱᱟᱜ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱜᱩᱡᱽᱨᱟᱴ, ᱯᱟᱠᱤᱥᱛᱟᱱ
 ᱦᱚᱱᱚᱛ ᱜᱩᱡᱽᱨᱟᱴ, ᱯᱟᱠᱤᱥᱛᱟᱱ


ᱛᱷᱚᱠ:ᱯᱟᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱱᱚᱛ ᱠᱚ